EkBass/fiwiki-20250220-pages-articles huggingface dataset:
Katariina Saksi-Lauenburgilainen

Katariina Saksi-Lauenburgilainen (myös Katariina Saksilainen, 24. syyskuuta 1513 Ratzeburg – 23. syyskuuta 1535 Tukholma) oli Ruotsin kuningatar vuosina 1531–1535. Häntä pidetään uudenaikaisen Ruotsin ensimmäisenä kuningattarena.Mäkelä-Alitalo 2005, s. 56. Hän oli ensimmäinen Kustaa Vaasan kolmesta puolisosta. ==Elämä== Katariinan vanhemmat olivat herttua Magnus I Saksi-Lauenburgilainen (k. 1543) ja Katarina Braunschweig-Wolfenbütteliläinen. Hän sai protestanttisen kasvatuksen ja avioitui 18-vuotispäivänään 24. syyskuuta 1531 Tukholmassa Ruotsin kuninkaan Kustaa Vaasan kanssa. Huomenlahjaksi Katariinalle luvattiin Korsholman, Kalmarin ja Öölannin läänit. Avioliiton taustalla oli poliittisia syitä: Saksi-Lauenburgin herttuakunta sijaitsi strategisesti tärkeässä paikassa.Lindqvist 2016, s. 103. Avioliiton avulla Kustaa Vaasa loi myös yhteyden vanhaan Bjälbo-sukuun, josta Katariina polveutui äidinäitinsä Katarina Pommerilaisen kautta,ja hän sai tärkeitä kontakteja saksalaisiin ruhtinaisiin. Kaiken lisäksi Katariinan sisar Dorothea Saksi-Lauenburgilainen oli avioitunut Tanskan kruununprinssin Kristianin kanssa, joten Kustaa pystyisi vahvistamaan Ruotsin siteitä sekä Tanskaan että Saksaan. Vanha ruotsalainen kirjallisuus kuvailee Katariinaa oikulliseksi, kylmäkiskoiseksi ja alati kriittiseksi kaikkea ruotsalaista kohtaan. Avioliittoa on kuvailtu onnettomaksi, mutta asiakirjoista on toisaalta päätelty aivan päinvastaista. Väitettä surkeasta liitosta on sanottu Kustaan vihollisten Lyypekin ja Rostockin valheelliseksi propagandaksi.Mäkelä-Alitalo 2005, s. 57. === Kuolema === Eräissä tanssiaisissa Tukholmassa vuonna 1535 Katariina sai pahoinvointikohtauksen tanssiessaan Tanskan kuninkaan Kristian III:n kanssa, ja ilmeisesti kompastui ja kaatui. Katariinan oletetaan olleen raskaana, ja hän sai onnettomuuden takia komplikaatioita. Katariina menehtyi lapsivuoteessa vuorokautta ennen 22-vuotispäiväänsä yhdessä syntymättömän lapsensa kanssa.Lindqvist 2016, s. 120–121. Hänet haudattiin väliaikaisesti Tukholman Suurkirkkoon 1. lokakuuta 1535. Lopullisesti Katariina laskettiin haudan lepoon 21. joulukuuta 1560 Uppsalan tuomiokirkossa yhdessä Kustaan ja tämän toisen aviopuolison Margareeta Leijonhufvudin kanssaLindqvist 2016, s. 188.. Hänen hautapatsaansa sijaitsee niin kutsutussa kustavilaisessa kuorissa alttarin takana. Kustaan viholliset levittivät huhua, että tämä olisi myötävaikuttanut vaimonsa kuolemaan lyömällä häntä vasaralla. Tutkijat eivät ole löytäneet Katariinan pääkallosta tai luurangosta mitään väkivaltaan viittaavaa. Katariina, samoin kuin Kustaa Vaasan myöhemmät puolisot Margareeta Leijonhufvud ja Katariina Stenbock, otettiin Helsingin paikannimistöön vuonna 2003. ==Lapset== Katariina Saksi-Lauenburgilaiselle ja Kustaa Vaasalle syntyi yksi poika: #Eerik XIV (1533–1577) ==Lähteet== * Lindqvist, Herman: Villit Vaasat. WSOY, 2016. ISBN 978-951-0-42708-8. * ===Viitteet=== Luokka:Ruotsin kuningattaret Luokka:Vuonna 1513 syntyneet Luokka:Vuonna 1535 kuolleet
Jänönraatosammal

Jänönraatosammal (Tetraplodon mnioides) on tiheinä tuppaina kasvava pieni lehtisammal. Se kasvaa vain 2–4 cm pitkäksi. Teräväkärkiset lehdet ovat melko leveät ja niissä kulkee selvä keskisuoni. Varsien tyvet ovat toisissaan kiinni ruskean juurtumahapsihuovaston avulla. Pitkän ja vankan pesäkeperän päässä oleva itiöpesäke tuoksuu pystyasennossa erittäin epämiellyttävältä. Pesäkeperä on nuorena oranssi ja muuttuu vanhemmiten punaiseksi. Jänönraatosammal kasvaa yleensä eläinten raadoilla ja luilla Pohjois-Suomessa. Etelässä se on harvinainen. Rikkinen J., Jäkälät ja sammalet Suomen luonnossa, Otava 2008, 208 s. ==Lähteet== == Aiheesta muualla == *Luopioisten kasvisto: Jänönraatosammal (Tetraplodon mnioides) *Tetraplodon mnioides (Black fruited stink moss) Natural History Museum (valokuva) *United States Department of Agriculture (USDA), Forest Service: Species fact sheet, Tetraplodon mnioides (doc) Luokka:Aitosammalet
MSC

MSC voi tarkoittaa * MSc, ylempi korkeakoulututkinto * Mediterranean Shipping Company, sveitsiläinen varustamokonserni * MSC Cruises, italialainen varustamo, jota operoi Mediterranean Shipping Company * Marine Stewardship Council, kestävää merenelävien tuotantoa edistävä järjestö * MSC, My Summer Car, videopeli
Stig Häggblom

Stig Thuresson Häggblom (5. heinäkuuta 1926 Kotka – 17. elokuuta 2014 HelsinkiKuolinilmoitus, Helsingin Sanomat 23.9.2014, s. B 11) oli suomalainen urheilutoimittaja. Häggblom, joka oli koulutukseltaan voimistelunopettaja (valmistui vuonna 1950), työskenteli vuodesta 1951 alkaen toimittajana Hufvudstadsbladetin palveluksessa, kunnes hän jäi eläkkeelle vuonna 1986. Vuosina 1953–1980 hän toimi lehden urheiluosaston päällikkönä. Häggblom oli Hufvudstadsbladet-vuosinaan aktiivisesti mukana urheilutoimittajien järjestötoiminnassa. Hän toimi vuosina 1963–1968 Urheilutoimittajain liiton puheenjohtajana ja vuosina 1964–1973 kansainvälisen urheilutoimittajajärjestön AIPS:n (Association Internationale de la Presse Sportive) varapuheenjohtajana. Hänet on nimetty Urheilutoimittajain liiton kunniapuheenjohtajaksi ja AIPS:n kunniajäseneksi. Häggblom oli toimittamassa monia kirjoja. Näihin kuuluu muun muassa moni Hufvudstadsbladetin julkaiseman Idrottsboken/Urheiluvuosi-sarjan kirja sekä vuonna 1999 ilmestynyt Paavo Nurmi, Viljo Heino och Urho Kekkonen (ilmestynyt myös suomeksi Rauno Seppäsen suomentamana). Häggblom oli vuodesta 1984 naimisissa japanilaissyntyisen Noriko Oshima Häggblomin kanssa. Hänen vaimonsa kuoli 60-vuotiaana keuhkosyöpään vuonna 2001. Häggblom asui eläköitymisensä jälkeen Massachusettsissa, Yhdysvalloissa. Siellä asuessaan hän muun muassa avusti suomalaisia ja japanilaisia lehtiä sekä piti omaa viikkopalstaansa Raivaajassa. Häggblom palkittiin urastaan Pro Urheilu -mitalilla vuonna 2006. == Lähteet == Luokka:Hufvudstadsbladet Luokka:Suomalaiset urheilutoimittajat Luokka:Vuonna 1926 syntyneet Luokka:Vuonna 2014 kuolleet
Simonov

Simonov on muun muassa seuraavien henkilöiden sukunimi: * Grigori Simonov (1893–1974), venäläinen arkkitehti * Juri Simonov (s. 1941), venäläinen kapellimestari * Konstantin Simonov (1915–1979), venäläinen kirjailija * Mihail Simonov (1920–2011), venäläinen lentokonesuunnittelija * Sergei Simonov (1992–2016), venäläinen jääkiekkoilija.
Solifer TS-50

Solifer TS (ns. Touring Sport) on Solifer SM -malliin perustuva mopo, joka poikkesi normaalista SM:stä siten, että edessä oli muovilokari ja Paiolin etupumput sekä myös takana oli Paiolin jousitus. "Tessun" tankin värit ovat sininen ja musta. Solifer TS-50:ntä tehtiin vuosina 1981-1983\. TS-50 mallin seuraaja on TS-50 S. == Tekniset tiedot == * Moottorin merkki & malli: Tomos 50/4-K * Moottorin tyyppi: 2-tahti * Jäähdytys: Ilma * Iskutilavuus: 48,8 cm3 * Sylinterin halkaisija: 38 mm * Iskun pituus: 43 mm * Puristussuhde: 7,0:1 * Suurin teho: 1,1 kW / 4000 r/min * Suurin vääntö: 3,12 Nm / 3000 r/min * Kaasuttimen merkki & malli: Bing 1–11–49 / 11 mm * Pääsuutin: 54-56 * Bensasekoitus: 6,0% * Bensatankin tilavuus: 4,5 litraa * Kytkin: Öljykylvyssä toimiva monilevy * Vaihteet: 4 * Sytytysjärjestelmä: Kärjellinen magneetto * Sähköjärjestelmän jännite: 6 V * Sähköjärjestelmän teho: 18 W + 5 W * Jättökulma: 9-12 mm * Sytytysennakko: 1,7-2,0 mm * Katkojan kärkiväli: 0,35 mm * Sytytystulppa: NGK B7HS * Sytytystulpan kärkiväli: 0,5 mm * Akku: - * Pituus: ? mm * Akseliväli: ? mm * Leveys: ? mm * Korkeus: ? mm * Istuinkorkeus: ? mm * Maavara: ? mm * Eturengas: 2,75 x 17, paine 1,6 bar * Takarengas: 2,75 x 17, paine 1,8 bar * Voiteluaineet: 2-tahtiöljy Castrol 2-stroke oil, Mobil 2-T TS
Monna Kamu

Monna Sylvia Kamu (s. 30. toukokuuta 1949) on suomalainen mezzosopraano ja pianonsoiton opettaja. Hänet tunnetaan erityisesti lukuisista Kaj Chydenius -tulkinnoistaan sekä Agit Prop -kvartetista. Kamu kirjoitti ylioppilaaksi Alppilan yhteislyseosta vuonna 1968 ja opiskeli Sibelius-Akatemiassa 1968–1974, jolloin taistolaisuus oli vahvasti läsnä opiskelijapiireissä. Opiskeluaikanaan Kamu liittyi Koiton Laulu -kuoroon, jota hän myöhemmin johti vuosina 1976–1977. Agit Prop -yhtyeeseen Kamu liittyi vuonna 1972. Monna Kamun isä Väinö Kamu oli taiteilija, äiti Eine Syrjänen laulaja, kontrabasisti ja viulunrakentaja, veli Okko Kamu kapellimestari ja toinen veli Esa Kamu alttoviulisti. ==Diskografia== * Anneli Saaristo, Liisa Tavi ja Monna Kamu: Miten enkeleitä vietellään, 1989 * Äkkiä elämässä, 1999 * Vierelläsi, 2005 ==Lähteet== ==Aiheesta muualla== * http://www.meteli.net/monnakamu * http://www.kajchydenius.fi/konsertit Luokka:Suomalaiset laulajat Luokka:Suomalaiset mezzosopraanot Luokka:Suomalaiset ääninäyttelijät Luokka:Vuonna 1949 syntyneet Luokka:Elävät henkilöt
RedTube

RedTube on pornografista materiaalia sisältävä verkkosivusto, jossa käyttäjät voivat jakaa videoitaan toisten katsottaviksi. Sivuston palvelimet sijaitsevat Houstonissa, San Franciscossa ja New Orleansissa. Redtube sijoittui heinäkuussa 2022 Similarweb -yhtiön listauksessa kolmensadan parhaan nettisivuston joukkoon. == Historia == Wired-lehti kirjoitti joulukuussa 2007 Redtube.comin olevan yksi nopeimmin kasvavista Internet-sivustoista. Lokakuussa 2008 turkkilainen hakkeriryhmä "Hacked Netdevilz" esti pääsyn sivustolle. Nykyään MindGeek omistaa RedTube-, YouPorn-, PornMD- ja Pornhub -sivustot. == Katso myös == * Alastonsuomi.com * Onlyfans * Pornhub * Sihteeriopisto * SuicideGirls * XHamster * Xtube * YouPorn == Lähteet == Luokka:Videonlevityssivustot Luokka:Erotiikka- ja pornografiasivustot Luokka:Seulonnan keskeiset artikkelit
Epätäydellinen avioliitto

Epätäydellinen avioliitto oli Ruotsin ja Suomen vuoden 1734 lain naimiskaaren mukainen miehen ja naisen yhteiselämän muoto, joka syntyi tuomioistuimen päätöksellä eikä vihkimisellä kuten tavanomainen avioliitto. Suomen nykyisen avioliittolain mukaan epätäydellisiä avioliittoja ei voi syntyä. Avioliittolaki tuli voimaan vuoden 1930 alussa. Aikoinaan tuomioistuin saattoi julistaa miehen ja naisen aviopuolisoiksi kahdessa tapauksessa. Ensiksi jos mies oli maannut morsiamensa ja jompikumpi karttoi vihkimistä. Toiseksi jos mies makasi naisen antamalla avioliittolupauksen, mutta ei suostunutkaan vihille. Naisen vaatimuksesta tuomioistuin voi tällöin julistaa hänet miehen vaimoksi.Vuoden 1734 lain naimiskaaren 3 luku 9 ja 10 pykälät. Epätäydellinen avioliitto esti muun avioliiton solmimisen ja se voi purkautua vain tavanomaisen eli täydellisen avioliiton tavoin (avioero). Epätäydellisessä avioliitossa syntyneiden lasten asema vastasi aviolapsen asemaa.Spectrum, WSOY 1976–1983, ISBN 951-0-07239-7, hakusana avioliittolainsäädäntö, osa 1, sivu 588. ==Lähteet== Luokka:Avioliitto Luokka:Oikeushistoria
Deepa Bhatia

Deepa Bhatia on intialainen elokuvaohjaaja ja elokuvaleikkaaja. Hänen ohjauksensa Neron vieraat (Nero’s Guests) on osa Yleisradion Dokumenttiprojektin kolmasulottuvuus.fi-ohjelmistoa. Bhatia on naimisissa myös elokuva-alalla työskentelevän Amole Gupten kanssa. Luokka:Dokumenttiohjaajat Luokka:Intialaiset elokuvaohjaajat Luokka:Syntymävuosi puuttuu Luokka:Elävät henkilöt
Riikonen

Riikonen on suomalainen sukunimi, joka on muun muassa seuraavilla henkilöillä: * Aarne Riikonen, muusikko * Aleksi Riikonen (1937–2006), neuvostoliittolainen Suomeen muuttanut harmonikkataiteilija, säveltäjä ja musiikinopettaja * Antti Evert Riikonen (1897–1927), jääkäri * Hannu Kalevi Riikonen (s. 1948), professori ja kirjallisuudentutkija * Hannu Riikonen (s. 1945), kuvanveistäjä ja taidemaalari * Hilkka Ahde, o.s. Riikonen (s. 1957), poliitikko, näyttelijä ja televisiojuontaja, Matti Ahteen puoliso * Iivo Riikonen (1906–1992), maanviljelysneuvos * Juhani Riikonen (s. 1949), ekonomi ja ent. pankinjohtaja * Jukka Riikonen (s. 1947), Helsingin poliisikomentaja * Jutta Riikonen (s. 2000), lentopalloilija * Kalevi Riikonen (s. 1950), luennoitsija, elämäntapayrittäjä ja ufokontaktihenkilö * Kauko Riikonen (1927–2010), kolmiloikkaaja * Lauri Riikonen (1900–1973), varatuomari, maaherra ja ministeri * Markku Riikonen (1937–2001), näyttelijä ja ohjaaja * Matias Riikonen (s. 1989), kirjailija * Matti Tapani Riikonen (1953–2011), trumpetisti * Miikka Riikonen (s. 1993), pesäpalloilija * Olli Riikonen (s. 1968), Tohmajärven kunnanjohtaja * Pekka Riikonen (s. 1965), jalkapalloilija * Simo Riikonen (s. 1949), ruiskutaidemaalari * Sirkka Riikonen, leipuri, Kotileipomo Riikosen perustaja * Taavetti Riikonen (k. 1918), punakaartilainen * Teuvo V. Riikonen (s. 1960), toiminnanjohtaja, pappi ja kirjailija * Ulpu Riikonen (s. 1983), kuvanveistäjä.
Uuttuminen

Uuttuminen on maaperässä tapahtuva geologinen ilmiö. Uuttumisessa maanpinnalta pohjavettä kohti valuva vajovesi kuljettaa mukanaan liukoisia aineita maan pintakerroksesta alempiin maakerroksiin.Uusi tietosanakirja, Tietosanakirja oy 1960–1966, hakusana uuttuminen. Uuttumiskerros eli huuhtoutumiskerros on karikkeen ja humuksen alapuolinen maaperän osa, josta vajovesi on huuhtonut rautaa, alumiinia, alkaleita ja maa-alkaleita.Suomalainen tietosanakirja, Weilin+Göös 1989–1993, ISBN 951-35-4644-6, hakusana uuttumiskerros. Uutemaa on maannostyyppi, jossa on tapahtunut runsaasti kolloidien, raudan ja saven uuttumista. Uutemaat ovat tyypillisiä lauhkean ilmaston runsassateisilla alueilla.Otavan suuri ensyklopedia, Otava 1978–1983, ISBN 951-1-05063-X, hakusana maannostyypit, osa 10, sivu 3992. ==Lähteet== Luokka:Hydrogeologia Luokka:Pedologia
Rikastumiskerros

Rikastumiskerros eli rikastumistaso on podsolimaannoksen uuttumiskerroksen alapuolinen maaperän osa, johon veteen liuenneet aineet saostuvat eli erottuvat liuoksesta kiinteänä sakkana.Suomalainen tietosanakirja, Weilin+Göös 1989–1993, ISBN 951-35-4644-6, hakusana rikastumiskerros.Iso tietosanakirja, WSOY 1995–1997, ISBN 951-0-20153-7, hakusana rikastumiskerros. Pohjoisessa havumetsävyöhykkeessä tavattava maannostyyppi, podsoli, koostuu kolmesta vyöhykkeestä, joita kutsutaan horisonteiksi. Maan pinnan alapuolella on kangashumuskerros eli A1-horisontti, sen alla harmaa huuhtoutumiskerros eli A2-horisontti ja sen alla ruskea tai miltei musta rikastumiskerros eli B-horisontti. Alimpana on pohjamaa eli C-horisontti.Iso tietosanakirja, hakusana podsoli. ==Lähteet== Luokka:pedologia
Ferdinand III

Ferdinand III voi viitata seuraaviin hallitsijoihin: * Ferdinand III (1199–1252), Kastilian ja Leónin kuningas * Ferdinand III, Ferdinand Katolilaisen (1452–1516) arvonimi Napolin hallitsijana * Ferdinand III (1608–1657), Pyhän saksalais-roomalaisen keisarikunnan keisari * Ferdinand III, Molempain Sisiliain kuningaskunnan Ferdinand I:n (1751–1825) hallitsijanimi Sisilian kuninkaana vuosina 1759–1816 * Ferdinand III (1769–1824), Toscanan suurherttua. eo:Ferdinando (regantoj)#Ferdinando la 3-a
Verikännykät

Verikännykät (Blood in the Mobile) on tanskalaisen Frank Poulsenin ohjaama dokumenttielokuva joka sai ensi-iltansa Tanskassa 1. syyskuuta 2010. Elokuvan perusviesti on, että matkapuhelinten valmistus rahoittaa Kongon demokraattisessa tasavallassa käytävää sotaa. Se on esitetty muun muassa Ylellä Dokumenttiprojektin kolmasulottuvuus.fi-ohjelmistossa. Matkapuhelimiin tarvitaan muun muassa Kongon demokraattisen tasavallan itäisten osien kaivoksista saatavia mineraaleja kuten tinaa ja kobolttia. Sisällissotaa käyvät aseistetut ryhmät rahoittavat taisteluaan mineraalien myynnillä. Kaivoksissa käytetään myös lapsityövoimaa. Verikännykät elokuva keskittyy Nokiaan joka tuolloin oli johtava matkapuhelinvalmistaja. Ohjaaja Poulsen yritti saada tietoa että käyttääkö Nokia tuotteissaan ns. konfliktimineraaleja, muttei saanut vastauksia. Elokuvan tekijät haluavat herättää keskustelua eettisestä ostamisesta ja yhtiöiden yhteiskuntavastuusta. Elokuva esitettiin Amsterdamin kansainvälisillä dokumenttielokuvafestivaaleilla 23. marraskuuta 2010. == Lähteet == Luokka:Tanskalaiset dokumenttielokuvat Luokka:Vuoden 2010 dokumenttielokuvat
Thomas De Gendt

Thomas De Gendt (s. 6. marraskuuta 1986 Sint-Niklaas) on belgialainen maantiepyöräilijä. Hän aloitti ammattilaisuransa Topsport Vlaanderen-Mercator -joukkueessa 2009, edusti Vacansoleil-DCM-tallia 2011–2013, Omega Pharma-Quick Stepiä 2014 ja ajoi vuodesta 2015 alkaen Lotto Soudal / Lotto Dstny -joukkueessa uransa loppuun, vuoteen 2024 saakka. De Gendt voitti Italian ympäriajossa 2012 vuoristossa ajetun 20. etapin, ja nousi kokonaiskilpailussa kahdeksannelta sijalta neljänneksi. Seuraavan päivän viimeisellä etapilla, aika-ajossa, hän nousi Michele Scarponin ohi lopputuloksissa kolmanneksi. Ranskan ympäriajossa 2016 hän voitti Mont Ventoux'lle päättyneen 12. etapin. Vuoden 2017 Espanjan ympäriajossa hän voitti Gijoniin päättyneen 19. osuuden. Seuraavana vuonna hän voitti Espanjan ympäriajon mäkikirikilpailun. Hän voitti Saint-Étienneen päättyneen kahdeksannen etapin Ranskan ympäriajossa 2019. Vuoden 2022 Italian ympäriajossa hän voitti Napoliin päättyneen kahdeksannen osuuden. == Saavutuksia == Lähde: Cycling Archives, Pro Cycling Stats ;2007 :Thüringen-Rundfahrt, alle 23-v., 3. etapin voitto ;2008 :GP stad Waregem, voitto :Le Triptyque des Monts et Châteaux, alle 23-v., 1. etapin voitto :Vuelta Ciclista a Navarra, 4. etapin voitto ;2009 :Trofee Jong Maar Moedig I.W.T., voitto :Tour de la Région Wallonne, 4. etapin voitto ;2010 :Brabantse Pijl, toinen ;2011 :Pariisi–Nizza-ajo, 1. etapin voitto :Circuit de Lorraine, 3. etapin voitto :Sveitsin ympäriajo, 7. etapin voitto :Ranskan ympäriajo, 20. etapilla (aika-ajo) kolmas ;2012 :Pariisi–Nizza-ajo, 7. etapin voitto :Italian ympäriajo, kokonaiskilpailussa kolmas, 20. etapin voitto :Espanjan ympäriajo, 16. etapilla toinen ;2013 :Katalonian ympäriajo, 7. etapin voitto :Ranskan ympäriajo, 11. etapilla (aika-ajo) kolmas ;2015 :Pariisi–Nizza-ajo, mäkikirikilpailun voitto ;2016 :Katalonian ympäriajo, mäkikirikilpailun ja 4. etapin voitto :Ranskan ympäriajo, mäkikirikilpailussa toinen, 12. etapin voitto, 5. etapilla toinen ;2017 :Tour Down Under, mäkikirikilpailun voitto :Critérium du Dauphiné, 1. etapin voitto :Ranskan ympäriajo, mäkikirikilpailussa kolmas :Espanjan ympäriajo, 19. etapin voitto ;2018 :Pariisi–Nizza-ajo, mäkikirikilpailun voitto :Katalonian ympäriajo, 3. etapin voitto :Tour de Romandie, piste- ja mäkikirikilpailun sekä 2. etapin voitto :Espanjan ympäriajo, mäkikirikilpailun voitto ;2019 :Pariisi−Nizza, mäkikirikilpailun voitto :Katalonian ympäriajo, mäkikirikilpailun ja 1. etapin voitto :Italian ympäriajo, 21. etapilla (aika-ajo) kolmas :Ranskan ympäriajo, 8. etapin voitto, 13. etapilla (aika-ajo) kolmas ;2020 :Italian ympäriajo, mäkikirikilpailussa ja 17. etapilla kolmas ;2021 :Katalonian ympäriajo, 7. etapin voitto ;2022 :Italian ympäriajo, 8. etapin voitto == Lähteet == Luokka:Belgialaiset maantiepyöräilijät Luokka:Vuonna 1986 syntyneet Luokka:Elävät henkilöt
Kari Vikhagen Gjeitnes

Kari Vikhagen Gjeitnes (s. 13. tammikuuta 1985 Molde) on norjalainen maastohiihtäjä, joka on erikoistunut sprintteihin. Hän voitti nuorten maailmanmestaruuden sprintissä vuonna 2005. Falunin MM-kilpailuissa 2015 hän oli perinteisen hiihtotavan sprintissä viides. Maastohiihdon maailmancupissa Gjeitnes kilpaili ensimmäisen kerran Drammenissa maaliskuussa 2005. Ensimmäiset maailmancupin pisteensä hän sai vuotta myöhemmin Drammenin sprintissä sijoituttuaan viidenneksitoista. Parhaimmillaan hän on sijoittunut maailmancupin henkilökohtaisessa osakilpailussa neljänneksi Östersundin perinteisen hiihtotavan sprintissä helmikuussa 2015. Parisprintissä hän oli kolmas Celine Brun-Lien kanssa Liberecissä tammikuussa 2011. Gjeitnes voitti Skandinavia Cupin kokonaiskilpailun kaudella 2012–2013. == Lähteet == Luokka:Norjalaiset maastohiihtäjät Luokka:Vuonna 1985 syntyneet Luokka:Elävät henkilöt
Pia Lamberg

Pia Marjatta Lamberg (ent. Pakarinen, s. 5. lokakuuta 1990 Juuka) on suomalainen malli. Hän oli puolen vuoden ajan vuoden 2011 Miss Suomi ennen kuin luopui kruunustaan. Miss Suomeksi hänet valittiin 5. maaliskuuta 2011. Pakarisen pituus missikisoissa oli 170 senttiä ja paino 52 kiloa. Lamberg asui Miss Suomi -kisan aikana Joensuussa, jonne hän muutti vuonna 2009. Syyskuussa 2011 Lamberg edusti Suomea Miss Universum -kilpailuissa Brasiliassa, mutta ei yltänyt 16 finalistin joukkoon. Kilpailun aikana Pakarinen herätti kohua Suomessa hänen managerinsa ilmoitettua iltapäivälehdelle, ettei Pakarinen anna lausuntoja suomalaislehdistölle ilman palkkiota. Eino Makunen paheksui Pakarisen päätöstä, ja piti tätä ennenkuulumattomana. Lamberg luopui Miss Suomi -kruunustaan suorassa Korkojen kera -ohjelmassa syyskuussa 2011. Hän kritisoi missiorganisaatiota, joka hänen mukaansa on välinpitämätön ja jättää tuoreen missin oman onnensa nojaan eikä hänen moraalinsa kestä lähteä kruunaamaan uutta tyttöä Miss Suomeksi. Samalla hän kertoi Miss Universum -matkallaan pyytäneensä mediaa korvaamaan ainoastaan puhelinkulunsa, ei maksamaan haastattelupalkkiota. Hän kertoi pohtineensa ratkaisua kesästä asti. Miss Suomen kruunun peri ensimmäinen perintöprinsessa Sara Sieppi. Kruunusta luopumisen jälkeen Pia lähti Yhdysvaltoihin luomaan mallin ja näyttelijän uraa ja vaihtoi sukunimensä Pakarisesta Lambergiksi, äitinsä tyttönimen mukaan.http://www.mtv.fi/viihde/muut.shtml/tunnetut-suomalaiset-turvautuvat- muutettuihin-nimiin/2012/11/1657753 Hymy-lehti kirjoitti vuonna 2015, että kruunusta luopuminen oli suunniteltu mediatempaus. Lamberg asuu Los Angelesissa, Kalifornian osavaltiossa. Mallin töiden lisäksi hän on työskennellyt muun muassa personal trainerina. == Filmografia == === Televisio === * SAF3 == Lähteet == == Aiheesta muualla == *Pialamberg.com Luokka:Miss Suomi -kilpailun voittajat Luokka:Suomalaiset mallit Luokka:Vuonna 1990 syntyneet Luokka:Elävät henkilöt
Olesja Povh’

Olesja Ivanivna Povh’ (, s. 18. lokakuuta 1987) on ukrainalainen pikajuoksija. Vuonna 2010 hän karsiutui 60 metrin välierissä Dohan sisäratojen MM-kisoissa ja 100 metrin välierissä Barcelonan EM-kisoissa, mutta oli aloitusosuuden juoksijana 4 × 100 metrin viestissä EM-kultaa voittaneessa Ukrainan joukkueessa, jonka muut juoksijat olivat Natalija Pohrebnjak, Marija Rjemjen ja Jelizaveta Bryzhina. Pariisin sisäratojen EM-kisoissa 2011 hän voitti 60 metrin kultaa ennätystään sivuavalla ajalla 7,13 s ennen maannaistaan Marija Rjemjeniä, joka jäi hänestä kaksi sadasosaa. Daegun MM-kilpailuissa 2011 hän selviytyi 100 metrin juoksussa välieriin. Pikaviestissä hän juoksi aloitusosuuden kolmanneksi sijoittuneessa Ukrainan joukkueessa. Helsingin EM- kilpailuissa 2012 Povh’ sai hopeaa 100 metrillä ajalla 11,32. Hän juoksi Lontoon olympialaisissa avausosuuden Ukrainan pikaviestijoukkueessa, joka sai pronssia maansa ennätysajalla 42,04. Sadalla metrillä hän karsiutui välierissä. Povh’ saavutti pikaviestikultaa kesäuniversiadeissa 2013. Hän karsiutui 100 metrin välierissä Moskovan MM-kilpailuissa 2013 ja Zürichin EM- kilpailuissa 2014. Hän sijoittui 60 metrillä kuudenneksi Prahan sisäratojen EM-kilpailuissa 2015. Saman vuoden Pekingin MM-kilpailuissa hän karsiutui 100 metrin alkuerissä. Hän karsiutui 2016 välierissä 60 metrillä Portlandin MM- hallikilpailuissa. Kesällä 2016 Povh’ karsiutui 100 metrillä Amsterdamin EM- kilpailuissa ja Rio de Janeiron olympialaisissa. Belgradin EM- hallikilpailuissa 2017 hän juoksi 60 metrillä toiseksi ennätysajallaan 7,10. Hän kuitenkin menetti tämän mitalin myöhemmin dopingin takia. Kesällä 2016 otetuissa dopingnäytteissä oli merkkejä dopingin käytöstä ja Povh’ sai maaliskuussa 2019 neljän vuoden kilpailukiellon alkaen 15.6.2016 ja kaikki hänen tuloksensa tuosta päivämäärästä lähtien hylättiin.CAS 2018/A/5655 Olesia Povh v. Ukrainian Athletic Federation & World Anti-Doping Agency (pdf). Viitattu 26.3.2022 100 metriä Povh’ on juossut parhaimmillaan aikaan 11,08 s Jaltalla 4. kesäkuuta 2012 ja 200 metriä aikaan 22,58 s Jaltalla 31. toukokuuta 2011. ==Lähteet== Luokka:Ukrainalaiset pikajuoksijat Luokka:Ukrainalaiset olympiamitalistit Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1987 syntyneet Luokka:Elävät henkilöt
Marija Rjemjen

Marija Vitalijivna Rjemjen (, s. 2. elokuuta 1987) on ukrainalainen pikajuoksija. Vuonna 2010 hän karsiutui 60 metrin välierissä Dohan sisäratojen MM-kisoissa, mutta oli 100 metrin viides Barcelonan EM-kisoissa ajalla 11,31 s ja lisäksi mukana 4 × 100 metrin viestissä EM-kultaa voittaneessa Ukrainan joukkueessa, jonka muut juoksijat olivat Olesja Povh’, Natalija Pohrebnjak ja Jelizaveta Bryzhina. Pariisin sisäratojen EM-kisoissa 2011 hän voitti 60 metrin hopeaa ennätystään sivuavalla ajalla 7,15 s jääden maannaisestaan Olesja Povh’sta kaksi sadasosaa. Daegun MM-kilpailuissa 2011 hän selviytyi 200 metrillä välieriin ja juoksi pikaviestissä kolmannen osuuden kolmanneksi sijoittuneessa Ukrainan joukkueessa. Helsingin EM-kilpailuissa 2012 hän voitti kultaa 200 metrillä ajalla 23,05 s. Lontoon olympialaisissa hän selviytyi 200 metrillä välieriin ja juoksi pikaviestissä kolmanneksi sijoittuneessa Ukrainan joukkueessa. Göteborgin EM-hallikilpailuissa 2013 hän sai alun perin 60 metrillä hopeaa ajalla 7,10, mutta mitali kirkastui kultaiseksi voittaja Tezdżan Naimovan positiiviseksi osoittautuneen dopingnäytteen jälkeen. Rjemjen jäi vuonna 2014 kiinni dopingin käytöstä ja sai kahden vuoden kilpailukiellon. Rjemjenin 60 metrin ennätys on 7,10 s, jonka hän juoksi Göteborgissa 3.maaliskuuta 2013. 100 metriä hän on juossut aikaan 11,06 s Jaltalla 5. kesäkuuta 2013 ja 200 metriä aikaan 22,58 s Lontoossa 6. elokuuta 2012. ==Lähteet== Luokka:Ukrainalaiset pikajuoksijat Luokka:Ukrainalaiset olympiamitalistit Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1987 syntyneet Luokka:Elävät henkilöt
Eva & The Heartmaker

Eva & The Heartmaker on norjalainen popyhtye, joka on perustettu vuonna 2005 Oslossa. Yhtyeen muodostavat aviopari, laulaja Eva Weel Scram ja kitaristi/tuottaja Thomas Stenersen. Yhtyeen ensimmäinen albumi, Behind Golden Frames, julkaistiin vuonna 2006. Albumin julkaisun jälkeen yhtye teki levytyssopimuksen Sony/Columbia Recordsin kanssa ja julkaisi toisen albuminsa Let's Keep This Up Forever vuonna 2009. Albumi oli parhaimmillaan Norjan albumilistan sijalla 12. Yhtyeen kolmas albumi julkaistiin alkuvuodesta 2011. == Diskografia == * * * * * * === Singlet === * Superhero (2009) * Please! (2009) * Mr. Tokyo (2010) == Lähteet == == Aiheesta muualla == * Yhtyeen kotisivut * Yhtye Sony Musicin sivuilla Luokka:Norjalaiset popyhtyeet
Marko Lampisuo

Marko Juhani Lampisuo (s. 8. huhtikuuta 1970 Turku) on suomalainen kuvataiteilija, joka tekee videotaidetta, taidegrafiikkaa ja tilateoksia. Lampisuon teokset käsittelevät ympäristöä ja estetiikkaa, miehen ja perheen elämää sekä rock-maailman kliseitä. Videoteokset Stereo-AteenaLampisuo Marko (käsikirjoitus, kuvaus, leikkaus). Stereo-Ateena - Stereo-Athens. Videoteos. Tuottaja: Tuuli Penttinen-Lampisuo. Ensiesitys: Galleria K, Huittinen 2005. (2005), PoriutuminenLampisuo Marko (käsikirjoitus, kuvaus, kertoja). Poriutuminen - Porification. Videoteos. Itu - videotaiteen tuotantoprojekti. Tuottaja: Tuuli Penttinen-Lampisuo. Tuotanto: MUU ry. Yhteistyössä: YLE Yhteistuotannot ja Satakunnan taidetoimikunta. Levitys: Av-arkki. Ensiesitys: Rauman taidemuseo 2006. (2006) ja Eräänlainen puutarhaLampisuo Marko (käsikirjoitus, kuvaus, leikkaus, kertoja). Eräänlainen puutarha - A Sort of Garden. Videoteos. Tuottaja: Tuuli Penttinen-Lampisuo. Ensiesitys: Honkahovi, Mänttä 2009. (2009) pohjautuivat päiväkirjateksteihin. Videoiden aiheet ovat toistuneet myös grafiikantöissä, joissa Lampisuo käyttää valokuvapohjaista heliogravyyritekniikkaa, ja muokkaa kuparisia painolaattoja mekaanisesti. Marko Lampisuo valmistui Tampereen ammattikorkeakoulun Taiteen ja viestinnän osastolta kuvataiteilijaksi (AMK) vuonna 2003. Aiemmin hän on suorittanut kuvataiteilijan opinnot Tampereen taiteen ja viestinnän oppilaitoksessa (1996) ja piirtäjä-artesaanin opinnot Pirkanmaan käsi- ja taideteollisuusoppilaitoksessa (1992).Suomen kuvataiteilijat. Verkkomatrikkeli. Viitattu 7.3.2011. Lampisuon ensiesiintyminen kuvataiteilijana tapahtui vuonna 1995 Helsingin Taidehallin Nuorten näyttelyssä. Yksityisnäyttelyitä Lampisuo on pitänyt Galleria Rajatilassa Tampereella, Titanik-galleriassa Turussa, Galleria 3h+k:ssa, Galleria K:ssa Huittisissa ja Galleria HuudossaLampisuo Marko. Eräänlainen puutarha -näyttely. Galleria Huuto, Uudenmaankatu, Helsinki 28.5.–12.9.2010. Helsingissä. Lampisuo on toiminut taidevedostajana Grafiikanpaja Himmelblaussa. Hän on Muu ry:n ja AV-arkki ry:n jäsen ja Rajataide ry:n ja Galleria Rajatilan perustajajäsen. == Lähteet == * Av-arkki - suomalaisen mediataiteen levityskeskus. Lampisuo Marko. Taiteilija ja teokset. * Galleria Huuto Uudenmaankatu. Lampisuo Marko. Eräänlainen puutarha 25.8.-12.9.2009. * Grafiikanpaja Himmelblau. Lampisuo Marko, taiteilijaesittely. * Itu - videotaiteen tuotantoprojekti. MUU ry. * Suomen kuvataiteilijat. Verkkomatrikkeli. Lampisuo Marko. ===Viitteet=== Luokka:Vuonna 1970 syntyneet Luokka:Elävät henkilöt Luokka:Suomalaiset videotaiteilijat Luokka:Suomalaiset taidegraafikot
O-Nitroaniliini

o-Nitroaniliini eli 2-nitroaniliini (C6H6N2O2) on nitroryhmän sisältävä orgaaninen yhdiste ja aniliinin johdannainen. Yhdistettä käytetään orgaanisessa synteesissä valmistettaessa väriaineita ja muita kemikaaleja. o-Nitroaniliinista käytetään myös nimiä 2-nitroaminobentseeni ja 1-amino-2-nitrobentseeni. Kiinteänä aine on väriltään oranssia. o-Nitroaniliini on m-nitroaniliinin ja p-nitroaniliinin isomeeri. ==Valmistus== o-Nitroaniliinia valmistetaan yleensä teollisesti o-kloorinitrobentseenin ammonolyysillä eli reaktiolla väkevän ammoniakkiliuoksen kanssa. Reaktio tapahtuu 4MPa:n paineessa ja lämpötila kohotetaan vähitellen 180 °C asti. Reaktio on hyvin eksoterminen ja liiallinen lämmitys voi johtaa hallitsemattomaan reaktioon.Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 7.3.2011 Yhdistettä voidaan valmistaa myös lähtemällä asetanilidista, jolloin muodostuu myös p-nitroaniliinia, tai 2-nitroaniliini-4-sulfonihaposta. ==Käyttö== Suurin osa o-nitroaniliinista käytetään o-fenyleenidiamiinin valmistukseen raudan tai vedyn avulla pelkistämällä. Ainetta käytetään myös atsovärien ja vat- väriaineiden sekä 2-aminoasetanilidin valmistamiseen. ==Lähteet== Luokka:Amiinit Luokka:Aromaattiset yhdisteet
Mitja Valenčič

Mitja Valenčič (s. 1. helmikuuta 1978 Cerklje na Gorenjskem) on slovenialainen alppihiihtäjä. Valenčič sijoittui Bormion MM-kilpailuissa 2005 pujottelussa 15:nneksi ja Torinon olympialaisissa 2006 suurpujottelussa 12:nneksi. Åren MM- kilpailuissa 2007 hän oli suurpujottelussa yhdeksäs. Vancouverin olympialaisissa 2010 hän sijoittui pujottelussa kuudenneksi, Garmisch- Partenkirchenin MM-kilpailuissa 2011 13:nneksi, Schladmingin MM-kilpailuissa 2013 kymmenenneksi ja Sotšin olympialaisissa 2014 11:nneksi. Valenčič kilpaili maailmancupissa ensimmäisen kerran Kranjska Goran suurpujottelussa tammikuussa 1997. Ensimmäiset maailmancup-pisteensä hän sai oltuaan 18:s Kitzbühelin pujottelussa 1998. Kymmenen parhaan joukkoon hän sijoittui ensimmäisen kerran oltuaan yhdeksäs Madonna di Campiglion pujottelussa joulukuussa 2003. Parhaimmillaan hän on ollut neljäs Zagrebin pujottelussa tammikuussa 2010. Valenčič voitti Euroopan cupin pujottelukilpailun Madesimossa helmikuussa 2006. Hän voitti suurpujottelun Slovenian-mestaruuden 2006. == Lähteet == Luokka:Slovenialaiset alppihiihtäjät Luokka:Vuonna 1978 syntyneet Luokka:Elävät henkilöt
Remona Fransen

Remona Fransen (s. 25. marraskuuta 1985 Dordrecht) on alankomaalainen moniottelija. Fransen sai pronssia viisiottelussa Pariisin sisäratojen EM- kilpailuissa 2011 uusin ennätyspistein 4665. Seitsenottelussa hänen ennätyspisteensä ovat 6198, jotka hän saavutti Ratingenissa heinäkuussa 2011. Daegun MM-kilpailuissa 2011 Fransen sijoittui seitsenottelussa 19:nneksi kerättyään 6027 pistettä. == Ennätykset == Lähde: IAAF ;Ulkoradat *200 m: 24,55 (2011) *800 m: 2.11,16 (2011) *100 m aj: 13,57 (2011) *Korkeus: 187 (2010) *Pituus: 628 (2011) *Kuula: 13,67 (2011) *Keihäs: 38,67 (2011) *7-ottelu: 6198 (2011) ;Sisäradat *800 m: 2.16,24 (2011) *60 m aj: 8,64 (2011) *Korkeus: 192 (2011) *Pituus: 607 (2011) *Kuula: 14,09 (2011) *5-ottelu: 4665 (2011) == Lähteet == Luokka:Alankomaalaiset yleisurheilun moniottelijat Luokka:Vuonna 1985 syntyneet Luokka:Elävät henkilöt
Ebba Jungmark

Ebba Jungmark (s. 10. maaliskuuta 1987) on ruotsalainen korkeushyppääjä. Jungmark sijoittui 12:nneksi alle 20-vuotiaiden EM-kilpailuissa 2005 ja viidenneksi saman ikäluokan MM-kilpailuissa 2006. Hän sai pronssia alle 23-vuotiaiden EM-kilpailuissa 2007 tuloksella 189. Saman vuoden Osakan MM- kilpailuissa hän karsiutui loppukilpailusta. Alle 23-vuotiaiden EM- kilpailuissa 2009 hän oli viides. Barcelonan EM-kilpailuissa 2010 hän karsiutui loppukilpailusta. Pariisin sisäratojen EM-kilpailuissa 2011 hän sai pronssia ennätyksellään 196. Daegun MM-kilpailuissa 2011 Jungmark karsiutui loppukilpailusta. Istanbulin sisäratojen MM-kilpailuissa 2012 hän sai hopeaa tuloksella 195. Helsingin EM-kilpailuissa hän oli kymmenes, mutta karsiutui loppukilpailusta Lontoon olympialaisissa. Göteborgin EM-hallikilpailuissa 2013 hän sai hopeaa tuloksella 196. Ulkoradoilla hän on hypännyt parhaimmillaan 194 Zagrebissa 2011. == Lähteet == Luokka:Ruotsalaiset korkeushyppääjät Luokka:Vuonna 1987 syntyneet Luokka:Elävät henkilöt
Jurjevin linnoitus

Jurjevin linnoitus oli Kiovan suuriruhtinas Jaroslav Viisaan vuonna 1030 rakentama linnoitus nykyisessä Tartossa. Linnoitus on nykyisin jo hävinnyt, mutta paikalta on kaivauksissa löydetty siihen liittyvää esineistöä. Linnan rakentaminen liittyi lyhyeen Kaakkois-Viron venäläisen vallan kauteen, joka päättyi vuonna 1061. Nimi Jurjev juontuu ruhtinaan alkuperäisestä nimestä Juri, jonka nimen hän oli saanut kasteessa.Heikki Hurtta, Tartu, Dorpat ja Jurjev, Tuglas.fi, viitattu 1.2.2017 __NOTOC__ ==Historia== Paikalla oli jo ennen Jurjevin linnoitusta sen rakennuspaikan läheisyydessä muinaislinna ja asutusta. Alue sijaitsi Emajoen ylittämiseen sopivassa kohdassa, ja sieltä kulkeva tie yhdisti Pohjois-Viron Kaakkois-Viroon ja edelleen Pihkovaan ja latgallien alueisiin. Sijaintinsa vuoksi paikka oli maantieteellisesti tärkeä. Nestorin kronikan mukaan Vladimir Pyhän poika Jaroslav Viisas lähti sotaretkelle Viroon, voitti tsuudit ja perusti Jurjevin linnoituksen Toomemäelle. Linnan juurelle syntyi asutusta, jossa asui sotilaita, kauppiaita ja käsityöläisiä. Asuttu alue linnavuoren ja Emajoen välissä oli noin 800 metriä pitkä ja 250 metriä leveä. Lisäksi Toomemäen linnan länsipuoliset osat oli asutettu, ja joitakin taloja oli myös linnan eteläpuolella. Jurjevin linnoituksen loppu tuli keväällä 1061, kun sossoleiksi kutsutut sotajoukot valloittivat linnoituksen ympäristön kylät ja lopulta polttivat linnoituksen ja sen lähiympäristön talot. Sossolit olivat luultavasti Harjumaalta tulleita virolaisia, ja he hyökkäsivät myöhemmin Pihkovaankin.Kriiska ja Tvauri 2007, s. 170-171 ==Arkeologia== Tartossa tehdyissä kaivauksissa on löydetty runsaasti luoteisvenäläistä vääntöpyöräkeramiikkaa. Slaavilaisperäisten saviesineiden sirpaleiden lisäksi linnan ja sen lähiympäristön asutuksen alueelta on löydetty monia esineitä, jotka oli selvästi tuotu paikalle Kiovan Venäjältä. Vastaavia esineitä ei ole löydetty muualta Virosta. Näihin esineisiin kuuluvat muun muassa savesta tehdyt lasitetut pääsiäismunat ja vaaleanpunaisesta liuskeesta tehdyt värttinänpyörät ja veistetty risti. Linnan alueelta on löydetty skandinaavismallisia nuolenkärkiä, jollaisia käyttivät tuon ajan venäläisten ruhtinaiden eliittisoturit.Kriiska ja Tvauri 2007, s. 172 ==Lähteet== * ===Viitteet=== Luokka:Tartto Luokka:Viron historia
Faces & Names

__NOTOC__ Faces & Names on yhdysvaltalaisen Soul Asylum -yhtyeestä tunnetun muusikon Dave Pirnerin ensimmäinen ja toistaiseksi ainoa sooloalbumi. Albumi julkaistiin 30. heinäkuuta 2002. == Kappaleet == # # # # # # # # # # # == Arvostelut == * AllMusic: AllMusic review == Lähteet == Luokka:Vuoden 2002 esikoisalbumit Luokka:Yhdysvaltalaiset pop rock -albumit
Islands in the Stream

Islands in the Stream on hittisingle vuodelta 1983. Sen kirjoitti Bee Geesin Robin Gibb ja sen lauloivat Kenny Rogers ja Dolly Parton. Maaliskuussa 2009 näyttelijät Ruth Jones ja Rob Brydon BBC:n hittisarjasta Gavin ja Stacey julkaisivat oman versionsa kappaleesta hyväntekävisyysjärjestö Comic Reliefin hyväksi, mukana levyllä olivat myös Tom Jones ja Robin Gibb. Kappale nousi listaykköseksi monissa listoissa, mm. UK Single listalla. Luokka:Yhdysvaltalaiset popkappaleet Luokka:Yhdysvaltalaiset countrykappaleet Luokka:Vuoden 1983 kappaleet Luokka:Billboard Hot 100 -listan ykköset
Jan Ijäs

Jan Ijäs (s. 1975) on suomalainen elokuvaohjaaja, käsikirjoittaja ja tuottaja. Hän on voittanut Risto Jarva -palkinnon Tampereen elokuvajuhlilla elokuvallaan Sweet Mov(i)e. Ijäksen käsikirjoittama ja ohjaama Ghosts kuuluu Yleisradion Dokumenttiprojektin kolmasulottuvuus.fi-ohjelmistoon. Ijäkselle myönnettiin valtion viisivuotinen taiteilija-apuraha 2021. ==Lähteet== ==Aiheesta muualla== *Jan Ijäs Av-arkki *Two Islands Tribeca Film Festival *The 10 Best Short Films of the 2013 Tribeca Film Festival *Kotimaisessa elokuvassa uudet tuulet? *Sweet Mov(i)e KSML ==Kirjallisuutta== *Waarala, Hannu: ”Visuaalisesta epäkorrektiudesta – Jan Ijäksen kuvallinen trippi särkyvän liikkeen maailmaan”, Filmihullu 5/2006. *Waarala, Hannu: ”Muukalaisuuden vieraantuneet kasvot – Jan Ijäksen Ghosts”, Filmihullu 3/2009. Luokka:Suomalaiset dokumenttiohjaajat Luokka:Vuonna 1975 syntyneet Luokka:Elävät henkilöt
ScanDisk

ScanDisk tai SCANDISK on fsck:n kaltainen toiminto MS-DOS-pohjaisissa tietokoneissa, joka tarkastaa ja korjaa kovalevyn tiedostot tietokoneen kaatuessa. ScanDisk oli ensimmäisenä MS-DOSin versiossa 6.2, aiemmissa järjestelmissä oli käytössä vain yksinkertaisempi, kokonaan tekstipohjainen CHKDSK. ScanDisk on käyttäjäystävällisempi kuin CHKDSK ja sisältää myös sitä enemmän toimintoja sekä mahdollisuuden palauttaa fyysisen muistin. Windows 95:stä eteenpäin ScanDiskillä on ollut myös graafinen käyttöliittymä, ja myös toiminnon suorittaminen tekstipohjaisena on ollut näissä järjestelmissä mahdollista. ScanDisk ei voi tarkastaa eikä korjata NTFS-muistijärjestelmää käyttävää kovalevyä, joten tämä toiminto ei ole käytettävissä NT-pohjaisilla koneilla. (Windows 2000, XP, Vista, 7, jne.) Tämän tilalla näissä käyttöjärjestelmissä on uudempi komentoriviltä tai palautuskonsolilta käytettävä CHKDSK-toiminto (ei pidä sekoittaa vanhemman CHKDSK:n kanssa). Luokka:DOS Luokka:Windowsin komponentit
Tina Live in Europe

Tina Live in Europe on Tina Turnerin live albumi, julkaistu vuonna 1988. ==Kappaleet== levy 1 levy 2 == Kokoonpano == * Tina Turner – laulu * Jamie Ralston – kitara, laulu * Laurie Wisefield – kitara * Bob Feit – basso, laulut * Jack Bruno – rummut * Stevie Scales – lyömäsoittimet * John Miles – koskettimet, laulu * Ollie Marland – koskettimet, laulu * Deric Dyer – saksofoni, koskettimet * Jamie West-Oram – kitara, taustalaulu * Don Snow – koskettimet, laulu * Tim Cappello – koskettimet, saksofoni * Alan Clark – koskettimet * Kenny Moore – koskettimet * Gary Barnacle – saksofoni Luokka:Tina Turnerin albumit Luokka:Vuoden 1988 albumit
Vevey

Vevey on kaupunki Sveitsissä, Vaud’n kantonissa, Genevenjärven koillisrannalla, Montreux’n pohjoispuolella. Kaupungissa on noin 20 000 asukasta. Vevey on tunnettu muun muassa Charles Chaplinista, jonka patsas on Veveyssä, Genevenjärven rannalla. Chaplin asui vuodesta 1953 Veveyn naapurikunnassa Corsier-sur-Veveyssä ja myös kuoli siellä vuonna 1977.Chaplinin elämäkerta Deutsches historisches Museumin sivuilla == Lähteet == * === Viitteet === == Aiheesta muualla == Luokka:Sveitsin kaupungit Luokka:Vaud’n kunnat
One Last Time Live in Concert

One Last Time Live in Concert on Tina Turnerin julkaisema DVD kiertueestaan. ==Esitetyt kappaleet== # I Want To Take You Higher # Absolutely Nothing's Changed # A Fool in Love # Acid Queen # River Deep Mountain High # We Don't Need Another Hero # Better Be Good to Me # Private Dancer # Let's Stay Together # What's Love Got To Do With It? # When the Heartache Is Over # Baby, I'm a Star (Lisa Fischer and Stacey Campbell) # Help! # Whatever You Need # Sitting on the Dock of the Bay # Try a Little Tenderness # I Heard It Through the Grapevine # Addicted to Love # The Best # Proud Mary # Nutbush City Limits # Twenty Four Seven ==Muut== * Backstagella Tinan kanssa * Kappalevalikko * Valokuvagalleria == Lähteet == Luokka:Tina Turnerin albumit Luokka:Vuoden 2001 albumit
Otoshajonta

Otoshajonta eli otoskeskihajonta s on otosvarianssin s^2 neliöjuuri, missä :s^2 = \sum_{i = 1}^{n} \frac{(x_{i}-\overline{x})^{2}}{n-1} \, \, \, \, { \ } ja :\overline{x} = \sum_{i = 1}^{n} \frac{x_{i}}{n} \, \, \, \, \, { \ } on tutkittavan muuttujan x otoskeskiarvo. Kun luvut x_1,x_2,\ldots,x_n ovat satunnainen otos isommasta joukosta X, s on harhaton estimaatti joukon X keskihajonnasta. Intuitiivisesti tämä selittyy sillä, että otoskeskiarvo \overline{x} poikkeaa joukon X todellisesta keskiarvosta otoksen suuntaan, mikä tuottaisi keskihajonnan (s^2 yllä) kaavaan liian pienen osoittajan, mutta yhdellä pienennetty nimittäjä kompensoi tämän harhan. Jos käytettävissä olisi joukon X todellinen keskiarvo, nimittäjässä pitäisi olla n kuten yleensäkin keskihajonnan kaavassa. == Otosvarianssin harhattomuus == === Todistus === Tiedetään, että satunnaismuuttujan varianssi \operatorname{Var}(x_i) = \sigma^2 = \mathbb{E}[x_i^2] - (\mathbb{E}[x_i])^2 = \mathbb{E}[x_i^2] - \mu^2 \iff \mathbb{E}[x_i^2] = \sigma^2 + \mu^2 ja että otoksen keskiarvon varianssi \operatorname{Var}(\bar{x}) = \frac{\sigma^2}{n} = \mathbb{E}[\bar{x}^2] - (\mathbb{E}[\bar{x}])^2 = \mathbb{E}[\bar{x}^2] - \mu^2 \iff \mathbb{E}[\bar{x}^2] = \frac{\sigma^2}{n} + \mu^2, missä n on otoskoko. \mathbb{E}[s^2] = \mathbb{E}\left[\sum_{i=i}^{n}\frac{(x_i - \bar{x})^2}{n-1}\right] = \frac{1}{n-1} \mathbb{E}\left[ \sum_{i=i}^{n} (x_i^2 - 2 x_i \bar{x} + \bar{x}^2 ) \right] = \frac{1}{n-1} \mathbb{E} \left[ \sum_{i=i}^{n} (x_i^2) - \sum_{i=i}^{n} ( 2 x_i \bar{x}) + \sum_{i=i}^{n} (\bar{x}^2) \right] = \frac{1}{n-1} \mathbb{E} \left[ \sum_{i=i}^{n} (x_i^2) - 2 \bar{x} \sum_{i=i}^{n} ( x_i ) + \sum_{i=i}^{n} (\bar{x}^2) \right] = \frac{1}{n-1} \mathbb{E} \left[ \sum_{i=i}^{n} (x_i^2) - 2 n \bar{x}^2 + \sum_{i=i}^{n} (\bar{x}^2) \right] = \frac{1}{n-1} \left( n \mathbb{E}[x_i^2] - 2n \mathbb{E}[\bar{x}^2] + n \mathbb{E}[\bar{x}^2] \right) = \frac{1}{n-1} \left( n \mathbb{E}[x_i^2] - n \mathbb{E}[\bar{x}^2] \right) = \frac{1}{n-1} \left( n (\sigma^2 + \mu^2) - n (\frac{\sigma^2}{n} + \mu^2) \right) = \frac{1}{n-1} \left( n \sigma^2 + n \mu^2 - \sigma^2 - n \mu^2) \right) = \frac{1}{n-1} (n-1) \sigma^2 = \sigma^2 Siis otosvarianssin odotusarvo on sama kuin satunnaismuuttujan varianssi, joten otosvarianssi on harhaton estimaatti. ==Katso myös== *Hajontaluku Luokka:Tilastotiede
Hutsin koulu

Hutsin koulu on Kiteen keskustassa, Hutsissa toimiva peruskoulun alakoulu (vuosiluokat 1-6). Vuonna 2016 koulua kävi 121 peruskoulun oppilasta. Lisäksi koulussa on esikouluryhmä. Koulun opetuksessa on painotettu taitoaineita. Hutsin urheilukeskus, jäähalli ja uimahalli-urheilutalo VesPeli sijaitsevat aivan koulun vieressä. Hutsin koulu valmistui vuonna 1987. Koulun remontin yhteydessä 1999 havaittiin hometta, ja koulu sai aluksi purkumääräyksen. Koulua kuitenkin korjattiin eikä sitä purettu. Hutsin koulun on suunnitellut Nils Ludvig Arppen suvun jäsen. Koulua ovat käyneet muun muassa jääkiekkoilija Tomek Valtonen ja muusikko Tuomas Holopainen. ==Lähteet== ==Aiheesta muualla== *Sirpa Suomalainen (27.2.2017) Itä-Suomen palokuntanuoret leireilevät kesällä Kiteellä (karjalainen.fi) Luokka:Kiteen oppilaitokset Luokka:Suomen peruskoulut
Uimahypyt kesäolympialaisissa 1952 – miesten 10 metrin kerroshypyt

Miesten 10 metrin kerroshyppykilpailuun Helsingin olympiakisoissa osallistui 31 uimahyppääjää 17 eri maasta. Kilpailu suoritettiin kahdessa vaiheessa. Alkukilpailun kahdeksan parasta jatkoi loppukilpailuun. Kilpailu käytiin 31. heinäkuuta - 1. elokuuta Helsingin uimastadionilla. ==Lopputulokset== # Kilpailija 1 2 3 4 5 6 Alkukilpailu 7 8 9 10 Loppukilpailu Pisteet 1 Samuel Lee 14,63 13,60 14,25 13,43 18,17 12,30 86,38 16,38 18,40 15,12 20,00 69,90 156,28 2 Joaquín Capilla 9,15 13,26 14,06 9,38 15,33 17,28 78,46 16,79 14,74 18,72 16,50 66,75 145,21 3 Günther Haase 11,68 13,68 12,24 10,72 12,60 14,49 75,41 17,28 16,79 15,33 16,50 65,90 141,31 4 John McCormack 11,84 12,16 10,83 16,33 13,60 10,50 75,26 15,75 16,17 17,76 13,80 63,48 138,74 5 Alberto Capilla Perez 9,75 11,56 12,24 8,85 15,64 14,91 72,95 12,32 16,32 19,25 15,60 63,49 136,44 6 Rodolfo Perea 9,75 11,73 12,54 10,05 13,86 14,95 72,88 11,28 14,52 15,60 14,00 55,40 128,28 7 Aleksandr Bakatin 11,52 11,52 12,06 13,00 12,54 11,22 71,86 8,32 15,00 14,88 16,80 55,00 126,86 8 Roman Brener 11,80 12,54 11,16 10,71 11,20 13,60 71,01 13,75 15,36 12,96 13,23 55,30 126,31 9 John Calhoun 7,41 14,44 11,40 10,20 11,13 15,64 70,22 - - - - - - - - 10 Fritz Geyer 12,73 12,78 9,24 8,10 15,87 10,92 69,64 - - - - - - - - 11 Thomas Christiansen 9,92 12,35 11,02 9,00 12,78 14,03 69,10 - - - - - - - - 12 Peter Heatly 12,73 11,56 11,78 11,39 11,52 8,80 67,78 - - - - - - - - 13 Birger Kivelä 11,52 10,80 10,62 10,20 12,20 11,97 67,31 - - - - - - - - 14 Ahmed Aly 12,06 10,71 8,80 12,16 13,92 8,54 66,19 - - - - - - - - 15 Jacob Gjerding 10,45 9,54 11,52 8,26 11,16 14,95 65,88 - - - - - - - - 16 Toivo Öhman 9,92 12,16 9,00 8,64 11,16 14,49 65,37 - - - - - - - - 17 Raymond Mulinghausen 9,92 10,88 9,54 11,21 11,05 12,42 65,02 - - - - - - - - 17 Mihail Tsatshba 12,16 12,54 9,36 10,20 10,56 10,20 65,02 - - - - - - - - 19 Anthony Turner 12,16 8,82 11,34 11,56 7,35 13,11 64,34 - - - - - - - - 20 Werner Sobeck 9,28 13,11 6,12 11,70 10,72 13,34 64,27 - - - - - - - - 21 Francis Murphy 8,64 8,70 10,54 11,02 11,40 13,80 64,10 - - - - - - - - 22 Franz Worisch 12,35 10,83 10,80 7,84 8,55 12,65 63,02 - - - - - - - - 23 Mohamed Abbas 9,76 9,69 11,59 11,05 9,24 11,59 62,92 - - - - - - - - 24 Julius Janowsky 12,20 9,76 8,40 8,64 11,05 12,60 62,65 - - - - - - - - 25 Kamal Hassan 10,72 9,18 10,80 11,22 6,46 12,65 61,03 - - - - - - - - 26 Lamberto Mari 9,76 7,60 9,72 11,22 10,80 11,34 60,44 - - - - - - - - 27 Kurt Liederer 9,31 10,20 9,86 10,44 11,40 9,00 60,21 - - - - - - - - 28 Richard Hanitsz Arie 9,44 9,18 13,57 9,35 9,86 8,00 59,40 - - - - - - - - 29 Katsuichi Mori 10,07 11,05 7,92 11,56 4,48 13,57 58,65 - - - - - - - - 30 Yoav Ra'anan 12,81 10,83 10,45 7,48 9,54 7,04 58,15 - - - - - - - - 31 Heinz Schaub 11,59 9,01 8,36 7,28 10,80 7,36 54,40 - - - - - - - - ==Lähteet== * http://www.la84foundation.org/6oic/OfficialReports/1952/OR1952.pdf * Tulokset puolan kielellä Luokka:Uimahypyt kesäolympialaisissa 1952
Parque Terra Nostra

thumb|Parque Terra Nostra Parque Terra Nostra on kasvitieteellinen puutarha, joka sijaitsee Azoreilla, São Miguelin saarella, lähellä Furnasin kaupunkia. Puutarhan historia ulottuu vuoteen 1780. Se on 12,5 hehtaarin kokoinen, ja siellä kasvaa yli 2500 kasvia. Puistossa on myös hotelli ja terveyskylpylä, jossa on kuumia lähteitä. == Lähteet == == Aiheesta muualla == Luokka:Azorit Luokka:Kasvitieteelliset puutarhat
Raahe-seura

Raahe-seura on raahelainen kotiseutuyhdistys. Sen puheenjohtaja on Sari Nurro. Seura julkaisee vuosittain Raahen joulu -lehden. Raahe-seura on ollut mukana järjestämässä vuosittaisia kesäkuun lopun Pekanpäiviä, jotka saivat alkunsa 1972 ja nimensä kaupungin perustajasta Pietari Brahesta. Niiden kuluessa Raahe-seura nimeää vuosittain kunniakansalaisen, Raahen Fiian tai Raahen Pekan. Seuran julkaisutuotantoon kuuluvat uudet painokset Samuli Paulaharjun vuonna 1925 julkaistusta Vanha Raahe -kirjasta ja suomennos Henrik Liliuksen saksankielisestä Raahen Pekkatoria käsittelevästä väitöskirjasta Der Pekkatori in Raahe. Vuonna 2008 Raahe-seura isännöi Suomen Kotiseutuliiton valtakunnallisia Kotiseutupäiviä. ==Lähteet== ==Aiheesta muualla== * Raahe- seuran verkkosivut Luokka:Raahen kulttuuri Luokka:Kotiseutuyhdistykset
Kanon x Kanon

Kanon x Kanon on japanilainen visual kei -duo. Yhtyeessä vaikuttavat naislaulaja Kanon Wakeshima ja An Cafen basisti Shinya "Kanon" Sano. Yhtye perustettiin vuonna 2010, heidän musiikkinsa on pop-tyylistä ja klassista. Kanon x Kanon on Sony Music Entertainment Japanin alainen. Wakeshima hoitaa yhtyeessä laulun ja Shinya Sano soittaa kappaleisiin bassoa ja kitaraa. Luokka:Japanilaiset yhtyeet